صراحة توني مذكرة انه اليوم عيدميلادي بعد ما كمل اليوم لأن والدني في النص من رمضان يومي كان صباحا جيد و ظهر يعني و عصر شوي مضجر مغرب بعد قراءة مسجات اصدقائي في البلوج و قراءة الجرائد و الشور تعدل مزاجي بعدها نزلنا المنامة اليوم القرقاعون كعادتي انا احب الناصفة اكثر من القرقاعون يعني ما انتظرها رغم انها عيدميلادي المهم اليوم جهال ما جوو واجد طبعا مهمتي توزيع الفلوس على الأطفال انا ما نزلت لكم قبل صور الناصفة حتى القرقاعون بغيت ما انزل بس لمخا تذكرت ان اليوم عيدميلادي قلت بنزل لكم جم صورة خصوصا اني التقطت لروحي صورة بلبخنق الغطاء الشعبي .. انا ما استناست واجد لأن ما جو جهال واجد لأن ملل ما تشوف ناس من بره حتى نفسي ما اشتهيت اني اطلع المنامة و اشوفها ما كان لي خلق رغم انهم طلعو و راحو مسابقات و وقعة بس حسيت ان مالي مزاج اطلع المهم احلى شي في اليوم عندي كانت طمطمي بالباس الشعبي ماشالله عليها تهبل اليوم طبعا سموي عندها ثياب شعبية بس ما لبسوها الا بخنق و شالته لأنه ما تحب شي على راسها و سلمان كانت حلووة عليه الغترة الامارتية ذكرني بفريدون نادي اتصوير.. اترككم مع الصور رغم اني اللحين اعاني من الآلم بطن عجيبة رغم اني ما خربطت اكل من بره بس شربت بيبسيو كولا و شاورما الله يستر اذا انا عايشة باجر , باجر مالي خلق اروح الجامعة بس حكم قراقوش..